《细腰蜂为群儿所伤有感而作》
明代·朱朴

蜾蠃蜾蠃，草下青虫衔一个。飞去飞来绕户庭，呜呜有声祝类我。

孩儿害物何不仁，驱逐顿令巢穴破。当时远计为儿孙，远计无凭近成祸。

因之令人三叹息，黄蜂采花劳羽翼。辛苦功成不得食，割作他人口中蜜。

春风三月桃李时，不如就使花狼藉。

作者简介：浙江海盐人，字元素。体瘦长，而音声琅琅，务农为生。工诗，有《西村诗集》，许杞山序而刻之。